# **KRUTH1**

# **ประกาศองค์การบริหารส่วนตำบลโจดหนองแก**

**เรื่อง รับสมัครสอบคัดเลือกเพื่อแต่งตั้งพนักงานส่วนตำบล ตำแหน่งผู้ปฏิบัติงาน**

**ให้ดำรงตำแหน่งบริหารขององค์การบริหารส่วนตำบล**

**----------------------------------------------------**

 ด้วยองค์การบริหารส่วนตำบลโจดหนองแก อำเภอพล จังหวัดขอนแก่น จะดำเนินการสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหารขององค์การบริหารส่วนตำบล ตำแหน่ง หัวหน้าส่วนการศึกษาศาสนาและวัฒนธรรม (นักบริหารงานการศึกษา 6) จำนวน ๑ ตำแหน่ง

 อาศัยอำนาจตามความในข้อ ๕๔ - ๑๕๓ แห่งประกาศ ก.อบต.จังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล และฉบับที่แก้ไขเพิ่มเติมถึงปัจจุบัน จึงประกาศรับสมัครสอบคัดเลือกพนักงานส่วนตำบล ดังรายละเอียดต่อไปนี้

 **ข้อ ๑ ตำแหน่งที่รับสมัครสอบคัดเลือก**

 ๑.๑ ตำแหน่ง หัวหน้าส่วนการศึกษาศาสนาและวัฒนธรรม ระดับ ๖ (นักบริหารงานการศึกษา ๖) จำนวน ๑ อัตรา

 **ข้อ ๒ หน้าที่และความรับผิดชอบของตำแหน่ง ลักษณะงานที่ปฏิบัติ**

 ๒.๑ หน้าที่ความรับผิดชอบ ลักษณะงานที่ปฏิบัติเป็นไปตามมาตรฐานกำหนดตำแหน่งที่ ก.อบต.กำหนด

 **ข้อ ๓ คุณสมบัติของผู้มีสิทธิสมัครสอบคัดเลือก**

 3.1 ดำรงตำแหน่งพนักงานส่วนตำบล ไม่ต่ำกว่าระดับ 6 และเคยปฏิบัติงานที่เกี่ยวข้องกับงานองค์กรปกครองส่วนท้องถิ่นมาแล้วไม่น้อยกว่า 1 ปี

 3.2 เคยปฏิบัติเกี่ยวกับการศึกษาหรืองานอื่นที่เกี่ยวข้องมาแล้วไม่น้อยกว่า 1 ปี

 3.3 มีคุณวุฒิตรงตามคุณสมบัติเฉพาะสำหรับตำแหน่งตามมาตรฐานกำหนด ที่ ก.อบต.กำหนด รายละเอียดตาม เอกสารหมายเลข 1

 **ข้อ ๔ การรับสมัครสอบคัดเลือกและสถานที่รับสมัครสอบ**

 วันที่ เวลา และสถานที่รับสมัครสอบ

 ผู้มีสิทธิสมัครเข้ารับการสอบคัดเลือกยื่นใบสมัครด้วยตนเอง (เอกสารหมายเลข ๒ แนบท้ายประกาศ) เอกสารต่าง ๆ และหนังสือยินยอมจากนายกองค์การบริหารส่วนตำบลที่ตนสังกัดอยู่ ซึ่งได้อนุญาตให้มาสมัครเข้ารับการสอบคัดเลือกพร้อมเอกสารต่าง ๆ ที่ต้องใช้ในการสมัครตามที่กำหนดด้วยตนเองได้ที่ สำนักงานปลัดองค์การบริหารส่วนตำบลโจดหนองแก อำเภอพล จังหวัดขอนแก่น ตั้งแต่วันที่ ๒๑ สิงหาคม - ๔ กันยายน พ.ศ. ๒๕๕7 ระหว่างเวลา ๐๘.๓๐ – ๑๖.๓๐ น. (เว้นวันหยุดราชการ) และสอบถามรายละเอียดได้ที่โทรศัพท์หมายเลข ๐-๔๓๒๑-๐๗๕๘ ในวันและเวลาราชการและทางเว็บไซต์ www.jotnongkae.go.th โดยผู้สมัครเข้ารับการสอบคัดเลือกต้องตรวจสอบและรับรองคุณสมบัติของตนเองว่าถูกต้องครบถ้วนตามคุณสมบัติเฉพาะสำหรับตำแหน่งที่รับสมัครนั้น หากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน องค์การบริหารส่วนตำบลโจดหนองแกจะถือว่าเป็นผู้ขาดคุณสมบัติในการสมัครสอบคัดเลือกและไม่มีสิทธิได้รับการแต่งตั้งให้ดำรงตำแหน่งใด ๆ

ข้อ 5 เอกสาร.../

-2-

 **ข้อ ๕ เอกสารและหลักฐานที่จะต้องยื่นพร้อมใบสมัคร**

 ผู้ประสงค์จะสมัครสอบคัดเลือก ฯ ให้ยื่นใบสมัครด้วยตนเองต่อเจ้าหน้าที่รับสมัครสอบคัดเลือก ฯ พร้อมด้วยหลักฐานซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับในวันสมัคร ดังต่อไปนี้

 ๕.๑ ใบสมัคร พร้อมรูปถ่ายชุดข้าราชการหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๓ รูป ถ่ายครั้งเดียวกันไม่เกิน ๖ เดือน โดยเขียนชื่อ ชื่อสกุล หลังรูปถ่ายด้วยตนเองตามเอกสาร หมายเลข ๒ แนบท้ายประกาศนี้

 ๕.๒ ใบรับรองแพทย์ ซึ่งออกไว้ไม่เกิน ๑ เดือน

 ๕.๓ สำเนาบัตรประวัติพนักงานส่วนตำบลของผู้สมัคร ฯ พร้อมรับรองสำเนาทุกหน้า จำนวน ๑ ชุด

 ๕.๔ สำเนาบัตรประจำตัวเจ้าหน้าที่ของรัฐ (ข้าราชการส่วนท้องถิ่น) จำนวน ๑ ฉบับ พร้อมรับรองสำเนาทุกฉบับ (ถ่ายด้านหน้าและด้านหลังของบัตรในใบเดียวกัน)

 ๕.๕ สำเนาวุฒิการศึกษาและสำเนาผลการศึกษา (Transcript) ที่ตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่ ก.อบต. หรือ ก.ท. (เดิม) กำหนดอย่างละ ๑ ชุด

 ๕.๖ หนังสือรับรองจากนายกองค์การบริหารส่วนตำบลต้นสังกัด อนุญาตให้สมัครสอบคัดเลือก (ตามเอกสารหมายเลข ๓ แนบท้ายประกาศ)

 ๕.๗ แบบประเมินบุคคลเพื่อพิจารณาความเหมาะสมกับตำแหน่ง (ตามเอกสารหมายเลข ๔ แนบท้ายประกาศ)

 ๕.๘ หนังสือรับรองการปฏิบัติงานในหน้าที่ที่เกี่ยวข้องกับตำแหน่งที่สมัครสอบคัดเลือก (ตามเอกสารหมายเลข ๕ แนบท้ายประกาศ)

 ๕.๙ สำเนาหลักฐานอื่น ๆ เช่น ใบสำคัญการสมรส ใบเปลี่ยนชื่อตัว – ชื่อสกุล พร้อมรับรองสำเนาทุกฉบับ

 **6. เงื่อนไขในการรับสมัครสอบ**

 ผู้สมัครสอบคัดเลือกจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครสอบให้ถูกต้องครบถ้วน ในกรณีที่มีการผิดพลาดอันเกิดจากผู้สมัครสอบคัดเลือก องค์การบริหารส่วนตำบลโจดหนองแกอาจจะไม่รับสมัครสอบคัดเลือกและหากภายหลังปรากฏว่าผู้สมัครสอบคัดเลือกรายใดมีคุณสมบัติดังกล่าวไม่ครบถ้วน คณะกรรมการสอบคัดเลือกจะถือว่าเป็นผู้ขาดคุณสมบัติในการสมัครสอบคัดเลือก และไม่มีสิทธิได้รับการแต่งตั้งให้ดำรงตำแหน่งใด ๆ

 **ข้อ 7 ค่าธรรมเนียมในการสมัครคัดเลือก**

 ผู้สมัครสอบคัดเลือกจะต้องเสียค่าธรรมเนียมในการสมัครสอบคัดเลือก คนละ ๔๐๐ บาท

 **ข้อ ๘ หลักสูตรและวิธีการสอบคัดเลือก**

 หลักเกณฑ์และวิธีการสอบคัดเลือก กำหนดคะแนนรวม ๓๐๐ คะแนน แยกรายละเอียดดังนี้

ก. ความรู้.../

-3-

 **ก. ความรู้ความสามารถทั่วไป (คะแนนเต็ม ๑๐๐ คะแนน)**

 ทดสอบความรู้ความสามารถและความคิดริเริ่มในการกำหนด และปรับปรุงนโยบายแผนงาน ระบบงาน และการบริหารของส่วนราชการที่สังกัดและอื่น ๆ ที่จำเป็นสำหรับตำแหน่ง ตามแนวที่ระบุไว้ในมาตรฐานกำหนดตำแหน่งโดยวิธีสอบข้อเขียน

 **ข. ความรู้ความสามารถที่ใช้เฉพาะตำแหน่ง (คะแนนเต็ม ๑๐๐ คะแนน)**

 ทดสอบความรู้ความเข้าใจหรือความคิดเห็นเกี่ยวกับงานในตำแหน่งนั้นโดยเฉพาะ โดยวิธีสอบข้อเขียน หรือให้ทดลองปฏิบัติหรือวิธีอื่นวิธีใดวิธีหนึ่ง หรือหลายวิธีก็ได้ตามความเหมาะสม

 **ค. ภาคความเหมาะสมกับตำแหน่ง (คะแนนเต็ม ๑๐๐ คะแนน)**

 ทดสอบความเหมาะสมกับตำแหน่ง โดยพิจารณาจากความรู้แนวความคิดและความคิดเห็น โดยวิธีการสอบสัมภาษณ์ตามที่กำหนดในแบบประเมินเพื่อพิจารณาความเหมาะสมกับตำแหน่งที่ ก.อบต. กำหนด

 ทั้งนี้รายละเอียดการสอบแต่ละภาคเป็นไปตามที่คณะกรรมการสอบคัดเลือก ฯ กำหนด

 **ข้อ ๙ การประกาศรายชื่อผู้มีสิทธิสอบคัดเลือก**

 องค์การบริหารส่วนตำบลโจดหนองแก จะประกาศรายชื่อผู้มีสิทธิเข้ารับการสอบคัดเลือกและหมายเลขประจำตัวผู้สมัครเข้ารับการสอบคัดเลือก เวลา และสถานที่ดำเนินการสอบคัดเลือก ณ ที่ทำการองค์การบริหารส่วนตำบลโจดหนองแก ภายในวันที่ 5 กันยายน ๒๕๕7 และทางเว็บไซต์ www.jotnongkae.go.th

 **ข้อ ๑๐ การกำหนดวัน เวลา และสถานที่สอบคัดเลือก**

 10.1 กำหนดสอบข้อเขียน ภาคความรู้ความสามารถทั่วไป (ภาค ก) และภาคความรู้ความสามารถที่ใช้เฉพาะตำแหน่ง (ภาค ข) ในวันเสาร์ที่ 13 กันยายน 2557 ตั้งแต่เวลา 09.00 – 12.00 น. ณ ห้องประชุมพระธาตุขามแก่น ศาลากลางจังหวัดขอนแก่น อำเภอเมือง จังหวัดขอนแก่น หรือตามที่คณะกรรมการสอบคัดเลือกกำหนด

 10.2 กำหนดสอบสัมภาษณ์ ภาคความเหมาะสมกับตำแหน่ง (ภาค ค)ในวันเสาร์ที่ 13 กันยายน 2557 ตั้งแต่เวลา 13.00 น. เป็นต้นไป

 **ข้อ ๑1 เกณฑ์การตัดสินและการขึ้นบัญชีผู้ผ่านการสอบคัดเลือก**

 ๑1.๑ ผู้สอบคัดเลือก ฯ จะต้องผ่านเกณฑ์การสอบภาคความรู้ความสามารถทั่วไป ภาคความรู้ที่ใช้เฉพาะสำหรับตำแหน่ง ภาคความเหมาะสมกับตำแหน่ง และการประเมินบุคคล ในแต่ละภาคไม่ต่ำกว่าร้อยละ ๖๐

 ๑1.๒ เมื่อได้ดำเนินการตามข้อ ๑๐.๑ คณะกรรมการสอบคัดเลือก ฯ จะรายงานผลการสอบคัดเลือกต่อนายกองค์การบริหารส่วนตำบลโจดหนองแก เพื่อประกาศรายชื่อผู้สอบคัดเลือกได้

 **ข้อ ๑2 กรณีการทุจริต**

 ในกรณีที่ปรากฏว่ามีการทุจริตหรือส่อไปในทางทุจริตอันอาจทำให้เกิดความไม่เป็นธรรมในการสอบคัดเลือก คณะกรรมการดำเนินการสอบคัดเลือก ฯ จะรายงานให้นายกองค์การบริหารส่วนตำบลโจดหนองแก ทราบเพื่อพิจารณาว่าสมควรยกเลิกการสอบคัดเลือกครั้งนั้นทั้งหมดหรือจะพิจารณายกเลิกสอบภาคที่เกิดการทุจริตหรือส่อไปในทางทุจริตตามแต่จะเห็นสมควร ถ้าหากนายกองค์การบริหารส่วนตำบลโจดหนองแก

ได้ยกเลิก.../

-4-

ได้ยกเลิกการสอบคัดเลือกเฉพาะภาคใดแล้ว ก็จะดำเนินการสอบคัดเลือกเฉพาะภาคนั้นใหม่ สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริตไม่มีสิทธิเข้าสอบอีกต่อไป

 **ข้อ ๑3 การประกาศผลการสอบคัดเลือกและขึ้นบัญชีผู้ผ่านการสอบคัดเลือก**

 ๑3.๑ องค์การบริหารส่วนตำบลโจดหนองแก จะประกาศรายชื่อผู้สอบคัดเลือกได้ โดยจัดทำบัญชีรายชื่อผู้ที่ผ่านการสอบคัดเลือกเรียงลำดับที่จากผู้สอบได้คะแนนรวมสูงลงมาตามลำดับ ในกรณีที่มีผู้สอบคะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า โดยจะระบุคะแนนที่ได้ไว้ในประกาศด้วย

 ๑3.๒ องค์การบริหารส่วนตำบลโจดหนองแก จะขึ้นบัญชีผู้ผ่านการสอบคัดเลือกไว้ไม่เกิน ๖๐ วัน นับแต่ที่ได้มีการบรรจุและแต่งตั้งผู้ผ่านการสอบคัดเลือกแทนตำแหน่งที่ว่างแล้ว และผู้สอบคัดเลือกได้จะถูกยกเลิกการขึ้นบัญชี เมื่อมีกรณีใดกรณีหนึ่ง ดังนี้

 ๑) ผู้นั้นได้รับการแต่งตั้งให้ดำรงตำแหน่งที่สอบคัดเลือกได้ไปแล้ว

 ๒) ผู้นั้นขอสละสิทธิในการแต่งตั้งให้ดำรงตำแหน่งที่สอบคัดเลือกได้

 ๓) ผู้นั้นออกจากราชการไปไม่ว่าด้วยเหตุผลใดก็ตาม ก่อนที่จะได้รับการแต่งตั้ง

 ๔) มีการประกาศขึ้นบัญชีใหม่ในตำแหน่งที่สอบคัดเลือกได้

 ๕) ปรากฏในภายหลังว่าเป็นผู้มีคุณสมบัติไม่ครบถ้วนตามประกาศรับสมัครสอบคัดเลือก

 **ข้อ ๑4 การแต่งตั้ง**

 ผู้ผ่านการสอบคัดเลือกในตำแหน่งใด จะได้รับการบรรจุแต่งตั้ง ก็ต่อเมื่อได้รับความเห็นชอบแต่งตั้งให้ดำรงตำแหน่งที่ได้รับการสอบคัดเลือกจาก ก.อบต.จังหวัดขอนแก่นแล้ว องค์การบริการส่วนตำบลโจดหนองแก จะดำเนินการแต่งตั้งผู้ที่ได้รับการสอบคัดเลือกให้ดำรงตำแหน่งที่สอบคัดเลือกตามลำดับ และแจ้งนายกองค์การบริหารส่วนตำบลที่มีผู้ผ่านการสอบคัดเลือกได้ออกคำสั่งให้พ้นจากตำแหน่งต่อไป หากมีปัญหาในการปฏิบัติตามประกาศนี้ ให้นายกองค์การบริหารส่วนตำบลโจดหนองแก มีอำนาจวินิจฉัยและคำวินิจฉัยถือเป็นที่สุด

 จึงประกาศให้ทราบโดยทั่วกัน

ประกาศ ณ วันที่ ๓๑ เดือน กรกฎาคม พ.ศ. ๒๕๕7

 ร้อยตำรวจตรี

(วัฒนชัย ประไกรวัน)

นายกองค์การบริหารส่วนตำบลโจดหนองแกฯ